google/wiki40b huggingface dataset:
Houlikulturen

Houlikulturen (forenklet kinesisk: 后李文化, pinyin: Hòulǐ Wénhuà), som fantes i diden 6200-5800 f.Kr.) var en tidlig neolittisk kultur i Shandong i Kina. Det navngivende funnstedet Houli i bydistriktet Linzi i byprefekturet Zibo i provinsen Shandong ble utgravd årene 1989 og 1990. 
Houlifunnstedet (Houli yizhi) ble i 2006 tilføyd på Folkerepublikken Kinas liste over kulturminner.
Patrick Pemberton

Landslaget

Han ble tatt ut til Fotball-VM 2014 i Brasil .
Han ble tatt ut i Costa Ricas tropp til VM i fotball 2018 i Russland.
Mary Eide

Mary Eide (født 19. april 1924, død 18. juli 2013) var en norsk politiker (Ap). Hun ble innvalgt på Stortinget fra Møre og Romsdal i 1977.
Rimskij-Korsakov-øyene

Rimskij-Korsakov-øyene (russisk: Архипелаг Римского-Корсакова) en seks små øyer og noen få kekurer (klipper) i Peter den Stores bukt i Japanhavet. De er del av Khasanskijdistriktet. Øyene er rundt 70 km sørvest av Vladivostok.
Øyene er ubebodde og har et areal på ca seks kvadratkilometer. Høyeste punkt, på 144 m, er på Steninøya. Den største av øyene er Bolsjoj Pelis (4 km²).
Øyenes europeiske oppdagelse var av franske hvalfangere i 1851 og da gitt havnet Iles pelée. Senere bler øybruppenm oppkalt etter kapteinen på skonnerten Vostok, Voin Rimskij-Korsakov.
Spathoptera

Utseende

En middelsstor, slank, ensfarger gråbrun trebukk. Pronotum har en butt tann langt bak på hver sidekant. Antennene er tynne og bar elitt over halvparten så lange som kroppen.

Utbredelse

Arten er utbredt i det sørøstlige Brasil.
Fifty-Fifty (1982)

Handling

En gjeng ungdommer drømmer om friheten de får når de blir voksne. Når de omsider er ferdig med skolen, oppdager de at friheten uteblir. Dermed blåser de liv i drømmen om å starte et band for så å legge ut på landeveien. I en nyervervet buss reiser de på turné, men vilkårene er tøffe. Med på turneen følger nemlig vokalisten Unni Liv, som raskt stjeler showet. De blir i tillegg utnyttet av den kyniske manageren. På vei mot toppen er det vanskelig å hoppe av. Det bygger opp til konflikt når det viser seg at de ulike medlemmene av bandet har helt forskjellige hensikter og mål med det de holder på med.

Anmelderne

Filmen fikk lunken mottakelse av kritikerne. Aftenpostens anmelder slaktet den og beskrev den som en likegyldig film med dårlige skuespillerprestasjoner. VG gav den terningkast tre.

Publikum

Den ble en moderat publikumssuksess.
Confederation of Independent Football Associations

The Confederation of Independent Football Associations (ConIFA) ble grunnlagt 7. juni 2013 og er et internasjonalt forbund for fotballforbund som ikke er medlem av FIFA. Organisasjonen arranger CONIFA World Cup og ConIFA Europamesterskap.
ConIFA World Cup ble arrangert første gang i juni 2014 i Østersund. Her deltok 12 lag. I 2016 ble turneringen arrangert i Abkhazia. I 2018 vil den tredje utgaven av turneringen arrangeres i London.
ConIFA European Cup ble første gang arrangert i 2015 med 6 nasjoner. Turnering ble holdt i Ungarn. i 2017 ble turneringen arrangert i Nord-Kypros, nå med 8 deltakende nasjoner.
Rødflekket stjertspinner

Utseende

En middelsstor (vingespenn 29 – 38 mm), brungrå spinner. Forvingens spiss er rødbrun.
Antennene er markert kamformede hos hannen, hos hunnen er "tennene" i kammen ganske korte. Brystet og bakkroppen er lyst brungrå, brystet med en mer eller mindre kileformet, sjokoladebrun flekk i midten. Bakkroppsspissen har en dusk av lange hår som er todelt hos hannen. Når sommerfuglen hviler, peker denne oppover mellom de sammenlagte vingene. Forvingen er avrundet trekantet, brungrå, den ytterste tredjedelen rødbrun. Innenfor denne har den 3-4 smale, lyse tverrbånd. Bakvingen er ensfarget, lyst brungrå. Larven er spraglete i brunt, gult og svart, med en markert, svart og hvit lengdestripe langs ryggen unntatt på de tre fremste leddene. Spredt over hele kroppen er vorter som bærer dusker av lange, grå hår. På ryggen av det tredje kroppsleddet har den en påfallende dusk av svarte hår.

Levevis

Rødflekket stjertspinner finnes i løv- og blandingsskoger med osp (Populus tremula) og vierarter (Salix spp.), der larvene lever. Den kan også finnes i hager og parker der vertstrærne forekommer. De voksne spinnerne flyr om natten og søker gjerne til lys. Om dagen hviler de på trestammer, kvister eller under blad. De ligner da på avbrukne kvister. Lengst sør i Skandinavia har den to årlige generasjoner, den første fra april til begynnelsen av juni, den andre i juli – august. Lenger nord har den en generasjon som er på vingene i mai – juli, i varme somre kan også noen individer forekomme i august – september.
Etter parringen legger hunnen 150 – 200 egg på vertsplantene, enkeltvis eller i små grupper. Larvene spinner sammen blader eller skudd med silke, og oppholder seg inne i dette spinnet, men vandrer også ofte ut for å spise. De utvikler seg ganske raskt. De fleste artene i ospeslekten (Populus) og vierslekten (Salix) kan utnyttes av denne arten.

Utbredelse

Arten finnes i det meste av Europa, videre østover gjennom Russland til Stillehavet i Russland og det nordlige Kina. I Norge er den relativt vanlig nord til Oppland og Møre og Romsdal.
Unic

UNIC var en fransk bilfabrikant grunnlagt av Georges Richard i 1906, etter at han sluttet hos Richard-Brasier. UNIC var produsenter av lastbilunderstell. Navnet UNIC kommer av at fabrikken kun hadde planer om å bygge bare èn serie (? utgave), men senere kom det flere typer.
Société anonyme des automobiles UNIC ble etablert i Puteaux og produserte biler med to og fire sylindre. Den firesylindrede modellen med 1943 cm³ 12 CV var ekstremt populær og ble produsert nesten 20 år.
Under første verdenskrig var UNIC drosjer med i forflytningen av tropper i forbindelse med slaget ved Marne.
UNIC ble i 1958 en del av Simca. I 1966 ble Simcas UNIC-lastbildivisjon tatt over av Fiat. I 1975 ble denne produksjonen overtatt av Iveco. All produksjon i Frankrike ble lagt ned i 1987.

Som buss i Norge

Den første bussruten i Norge ble kjørt med en UNIC 1907-modell med seks sitteplasser. Den var bare i drift som rutebil i fire år før et nytt kjøretøy overtok dens plass. Bilen ble donert til Romsdalsmuseet i Molde av Molde Bilruter ved Ole Rødseth og er bevart på Romsdalsmuseet og har registreringsnummer T-1. Johan O. Aarø fikk kjøpt bil og lærte seg å kjøre den. Johan brukte 17 timer på den 480 kilometer lange reisen fra Kristiania til Åndalsnes. Derfra ble bilen fraktet med dampbåt til Molde.
Bare bilens understell og motor var produsert av UNIC. I Kristiania bygde firmaet Kolberg, Caspary & Co karosseriet i lokalene til Kløvstad & Søns Vognfabrik. Den var åpen og hadde kalesje. Motoren ga 18 Hk og farten var omtrent 60 km/t. De konstruerte en ny type klappsete der passasjeren satt i kjørerettningen.
Posten Norge utga 6. juni 2008 en serie på fire frimerke med motiv fra norsk kommunikasjonshistorie. Aarø Automobilselskaps første rutebil Unic er avbildet på ett av frimerkene.
Tunnelene i Cu Chi

Tunnelene i Cu Chi er et system av tunneler, 70 km nordvest for Ho Chi Minh-byen. Tunnelene ble ble bygget av FNL under Vietnamkrigen, og hovedsakelig benyttet som gjemmesteder og hemmelige passasjer under kamper, samt til å frambringe våpen og andre forsyninger.
Tunnelene ble benyttet som baser for angrepet på byen under Tết-offensiven i 1968 ved slaget om Saigon (datidens navn på Ho Chi Minh-byen).

Konstruksjon

Den opprinnelige lengden var over 200 km, men bare 120 km er bevart. Tunnelene inneholdt sykehus, kjøkken, soverom, møterom og arsenaler.
Tunnelene er mellom 0,5 og en meter brede, slik at en person kan passere. Jordlaget over tunnelene er mellom 3 til 4 meter, og tåler vekten av en 50 tonns stridsvogn og bombardement av lettere artilleri og bomber.

I dag

I dag er tunnelene en turistattraksjon. Noen av tunnelene er senere gjort brede for dagens turister. Besøk i tunnelene gir en større forståelse av hvordan krigen artet seg og kunne holde på så lenge.
Erich Fellgiebel

Militær karriere

Erich Fellgiebel ble født i daværende tyske Pöpelwitz som nå er del av Wrocław i Polen. Atten år gammel sluttet han seg en signalbataljon i den Den prøyssiske armé som offiserskadett. Under første verdenskrig tjenestegjorde han som kaptein i Generalstaben. Etter krigen ble han sendt til Berlin som Generalstabsoffiser i Reichswehr. Hans tjeneste var eksemplarisk, og i 1928 ble han forfremmet til major.

Motstandsvirksomhet

Gjennom sitt bekjentskap med generoberst Ludwig Beck, hans overordnede, og deretter med Becks etterfølger, generaloberst Franz Halder, kontaktet Fellgiebel anti-nazistiske motstandsgrupper i Wehrmachts væpnede styrker. I 1938, under september-konspirasjonen mot Münchenavtalen, var han ment å kutte kommunikasjonen i hele Tyskland mens feltmarskalk Erwin von Witzleben skulle okkupere Berlin.
Fellgiebel ble igjen involvert i kupplaner, i forberedelsene til Operasjon Valkyrie og forsøket på å ta Der Führer av dage i juli 1944. Han prøvde å kutte Hitlers hovedkvarter Wolfsschanze  (Ulvehiet) i Østpreussen fra alle telekommunikasjonsforbindelser. Han lyktes bare delvis, men kunne til slutt ikke forhindre at opplysninger om at Hitler hadde overlevd nådde Joseph Goebbels i Berlin via en separat SS-forbindelse. Da det ble klart at attentatet hadde mislyktes, kunne ikke Fellgiebel overstyre kommunikasjonslinjene han hadde satt opp.
Fellgiebels mest berømte handling den dagen var hans telefonrapport til hans medarbeider general Fritz Thiele på Bendlerblock etter at han ble informert om at Hitler fortsatt var fortsatt i live: Etwas schreckliches ist passiert! Der Führer lebt!  (Noe forferdelig har hendt, der Führer lever!).
Fellgiebel ble snart etter arrestert i Wolfsschanze. Han ble stilt for Volksgerichtshof (Folkedomstolen). 10. august 1944, funnet skyldig av dommer Roland Freisler, og dømt til døden. Han ble henrettet 4. september 1944 i Plötzensee fengsel i Berlin.

Minnesmerker

Bundeswehrs  signal- og etterretningsskole ("Führungsunterstützungsschule") i Pöcking-Maxhof heter General-Fellgiebel-Kaserne til hans minne.

Fiktiv fremstilling

Holger Petzold portretterte General Fellgiebel i "War and Remembrance" i 1989.
Vernon Dobtcheff portrettert ham i 1990 TV-film, The Plot to Kill Hitler.
Han ble portrettert av skuespilleren og komikeren Eddie Izzard i 2008 Bryan Singers thriller Valkyrie.
Curius

Utseende

Nokså små, spinkle, stort sett lysbrune trebukker. Antennene er lengre enn kroppen. Pronotum er tydelig lengre enn bredt. Lårene er tykke og klubbeformede, med en kraftig tann på innersiden nær spissen.

Levevis

Larvene lever i død ved, mest av løvtrær.

Utbredelse

Slekten er utbredt fra det sørøstlige USA i nord til Colombia i sør, inkludert Cuba og Hispaniola.
Fekting under Middelhavslekene 1963

Fekting under Middelhavslekene 1963. Fekting var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som fekting var med på programmet under Middelhavslekene. Det ble konkurrert i tre øvelser i fekting, kun for menn. Det var individuell konkurranse i kårde, sabel og florett. Frankrike ble beste nasjon med to gullmedaljer foran Italia med en.
Blacinae

Utseende

Små, mørke snyltevepser. Kroppen har kraftig skulptur med opphøyde lister og rynkete partier.

Levevis

De er parasitoider. Relativt lite er kjent om biologien til denne gruppen, det ser ut til at de fleste snylter på larvene til ulike biller, men noen angriper tovinger og slekten Xyeloblacus snylter på plantevepser i familien Xyelidae..
Christopher Brinchmann

Liv

Brinchmann tok examen artium i 1882 og studerte språkvitenskap og historie ved universitetet. I 1889 tok han filologisk embetseksamen. Etter studiene arbeidet han som skribent og kritiker. Han var litteraturanmelder i Dagbladet fra 1889 til 1896, men måtte slutte etter press fra Bjørnstjerne Bjørnson. 1893–95 var han medarbeider i bladet Kringsjaa, og han var dets redaktør 1898–1907. Fra 1908 var han fast medarbeider i Aftenposten.
Brinchmann ble ansatt ved Riksarkivet i 1895, arkivar og fullmektig året etter. I perioden 1921-22 var han statsarkivar i Oslo, og fra 1922 førstearkivar i Riksarkivet. Fra 1905 var han ansvarlig for utgivelsen av de senere bindene av Diplomatarium Norvegicum. Han utga flere bøker, blant annet Nationalforskeren P. A. Munch (1910), Statsraad Niels Aalls Erindringer (1911), Norske konge-sigiller og andre fyrste-sigiller fra middelalderen, og sammen med stiftsarkivar Anders Daae utga han jubileumsverket Norges Storting 1814–1914 (1914–15). Han var også medarbeider af Hvem er hvem? (1912).
Sheepskin kraftverk

Sheepskin kraftverk er et varmekraftverk i Rock County, i delstaten Wisconsin i det østlige USA. Anlegget har en installert produksjonskapasitet på 40-50 MW fordelt på 1 turbin. Operatør er energiselskapet Wisconsin Power & Light Co. 
Det stod ferdig utbygd i 1971. Brenselkilden er naturgass og fyringsolje.
Elin Gaustad

X Factor

Hun ble kjent for deltagelse i første sesong av X Factor Norge, hvor Peter Peters ikke sendte henne videre til finalen. Det skapte en telefonstorm til TV 2, og en mengde med støtteerklæringer på Facebook. Hoveddommer Jan Fredrik Karlsen gikk ut på Senkveld kort tid senere sammen med Gaustad og kunngjorde at han ville gi henne platekontrakt, enda hun ikke nådde finalen. Gausted opptrådte derimot som gjest i finalen i Telenor Arena med sangen «Confessional Song».

Musikkarrière

Gaustads egenskrevne «Confessional Song», som hun fremførte på X Factor og Senkveld, ble utgitt som singel i februar 2010, og kom også på samlealbumet Now That's What I Call Music! 2. Singelen lå syv uker på VG-lista, med 2.-plass som beste plassering. Hun turnerte også sammen i Norge med Kurt Nilsen, og samarbeidet med Lene Marlin på låtskrivning. 4. oktober 2010 kom debutalbumet Whole New Beginning. Sporet «I Don’t Know» ble utgitt som singel #2 fra albumet. Albumet fikk terningkast fire i Verdens Gang, med kommentaren «Bedre enn Chand» (X Factor-vinneren Chand Torsvik).

Annet

Gaustad har sterkt nedsatt synsevne, og har lidelsen monokromatisme, som gjør at hun kun ser i gråtoner.
Palaeotrachyderes

Utseende

En middelsstor, nokså kraftig, blankt mørkbrun trebukk. Antennene er kraftige, kortere enn kroppen. Pronotum er rundet, med en liten tann på sidene. Dekkvingene er litt avsmalnende bakover. Beina er middels lange, lårene litt fortykkede.

Utbredelse

Arten er kjent fra Panama.
Valgus

Utseende

Nokså små (den nordeuropeiske arten 6-10 millimeter) skarabider, svarte med flekker av lyse skjell. Det er tydelig forskjell på kjønnene. Pronotum har to lengdekjøler, dekkvingene dekker ikke hele bakkroppen.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er vidt utbredt i Nord-Amerika, Asia og Europa, dessuten finnes det én art i Sør-Afrika.
Tibetiske språk

Tibetiske språk (tibetansk: བོད་སྐད) er en klynge av sino-tibetanske språk som hovedsakelig blir talt av tibetanere, som bor langs et vidt område av det østlige Sentralasia på grensen til til  det indiske subkontinent, inkludert Tibetplatået og den nordlige del av India i Baltistan, Ladakh, Nepal, Sikkim og Bhutan. Klassisk tibetansk er et større regionallitterært språk, som benyttes i buddhistisk litteratur.
De sentraltibetanske språk (dialektene i Ü-Tsang, deriblant Lhasa), khamstibetansk og amdotibetansk blir generelt betraktet som dialekter av et enkelt språk, særlig ettersom de deler det samme litterære språk, mens dzongkha, sikkimesisk, sherpa, ladakhisk og balti er separate språk.
Roar Tønseth

Familie

Roar Tønseth var sønn av bryggerimester Johannes Tønseth (1860-1896) og Henrikke Ryjord (1869-1940). Hans morbror var arkitekt Nils Ryjord, som ved siden av egen arkitektpraksis hadde en nøkkelrolle i restaureringsarbeidene ved Nidarosdomen.
Tønseth giftet seg med Anna Bolette ('Annikken') Aschenberg i 1926.

Utdannelse

Etter examen artium ble Roar Tønseth i 1913 murerlærling hos onkelen Nils Ryjord. Året etter begynte han arkitektstudier ved Norges tekniske høgskole (NTH). Han tok diplomeksamen som arkitekt i 1919.

Karriere

Som ferdig utdannet arkitekt fikk Roar Tønseth ansettelse som assistent hos professor Olaf Nordhagen og arkitekt Morten Anker Bachke. Fra 1921 arbeidet han to år som assistent hos arkitekt Claus Hjelte. I 1923 startet Tønseth sin egen arkitektpraksis i Trondheim. Han hadde en stor produksjon, og tegnet blant annet en rekke kirkebygg og mange turisthytter.

Priser og utmerkelser

Roar Tønseth vant førstepris i en rekke arkitektkonkurranser.

Verv

I 1937 ble Tønseth valgt inn i styret for Trondhjems Kunstforening, et verv han fortsatte i etter krigen. I årene 1945-1947 var han foreningens formann.
Fra 1938 til 1950 var han medlem av Trondhjem Kunstindustrimuseums styre.

Krigsfangenskap

Roar Tønseth ble arrestert og fengslet av okkupasjonsmyndighetene under 2. verdenskrig. Han ble pågrepet 1. mars 1943, og satt først i arrest på Vollan. Den 5. juli 1943 ble han overført til Falstad fangeleir, og 18. mars 1944 ble han overført til Grini fangeleir utenfor Oslo, der han satt i fangenskap inntil freden kom i mai 1945.
Childe Hassam

Frederick Childe Hassam (født 17. oktober 1859 i Dorchester, Massachusetts, USA, død 27. august 1935 i East Hampton, Long Island) var en amerikansk impresjonistisk kunstmaler.
Hassam studerte i Paris og fikk undervisning blant annet ved Académie Julian. Oppholdet i Paris påvirket han sterkt i retning av impresjonismen. Han var en av de første amerikanske kunstnerne som malte i en impresjonistisk stil.
Torbjørn Bergerud

Klubb

Bergerud startet sin proffkarriere i Drammen før han i 2015 dro til den svenske klubben Lugi. Etter kun en sesong flyttet han til Danmark og signerte for Holstebro. Fra 1.juli 2018 spiller han for SG Flensburg-Handewitt.

Landslag

4. juni 2013 fikk Bergerud sin debut for det norske landslaget og ble 3,5 år senere tatt ut i Norges tropp til Håndball-VM 2017. Der spilte Bergerud en viktig rolle da de tok seg til finalen. Han spilte også på Norges lag som tok sølv i VM 2019.
Avenue Montaigne

Avenue Montaigne er en gate i det 8. arrondissement i Paris.
Avenue Montaigne ble tidligst kalt allée des Veuves («enkenes allé») fordi kvinner i sorg trakk hit for finne støtte fra hverandre. Gaten har gjennomgått store fordandringer siden tidlig 1700-tall. Dens nåværende navn er en oppkalling etter Michel de Montaigne, en forfatter fra renessansen. På 1800-tallet fikk gaten en viss berømmelse for sine belevne og fargerike Mabilleball på lørdagskveldene.
Avenue Montaigne er blitt en viktig motegate; her er forretninger for Louis Vuitton, Dior, Chanel, Fendi, Valentino og Ralph Lauren, og smykkeforretninger som Bulgari, og andre høyklasses etablissemener som hotellet Plaza Athénée.
Avenue Montaigne ble fra 1980-årene betraktet som la grande dame blant franske motegater, og anses nå som viktigere i så henseende enn rue du Faubourg Saint Honoré.
Den kanadiske ambassade ligger ved avenue Montaigne. Skuespillerinnen Marlene Dietrich hadde i mange år en leilighet her, og døde i den i 1992.
Kunstpaviljongen for Exposition Universelle i 1855 var ved Avenue Montaigne.
Avgift på plantevernmiddel

Avgift på plantevernmidler er en særavgift som Landbruks- og matdepartementet kan pålegge produsenter og importører av plantevernmiddel. Avgiften betales til statskassen. Landbruks- og matdepartementet kan i forskrifter fastsette nærmere bestemmelser om beregning og oppkreving av avgiften.
Avgiften innbragte i 2010 henhold til revidert nasjonalbudsjett for 2011 ca. 66 mill. kroner.

Formål

Miljøavgiften er et av flere virkemidler for å nå nasjonale og internasjonale miljømål. Gjennomføringen av tiltakene er dokumentert i systemet med resultatkontroll i jordbruket. Plantevernmiddel blir plassert i sju avgiftsklasser i forhold til helse- og miljørisiko. Avgiften er arealbasert og differensiert etter midlenes risiko for helse- og miljøskader. En femårig handlingsplan for redusert risiko ved bruk av plantevernmiddel ble avsluttet i 2008, og en ny handlingsplan for perioden 2010-2014 vil bli vedtatt høsten 2009. Ifølge Landbruks- og matdepartementet viser omsetningstallene at det brukes plantevernmiddel med lavere miljø- og helserisiko etter at avgiftssystemet ble lagt om i 1999. Den nye handlingsplanen slår fast at Mattilsynet skal gjennomgå avgiftssystemet, med tanke på å foreslå forbedringer.

Hjemmel

Avgiften er en miljøavgift som er hjemlet i lov 19. desember 2003 om matproduksjon og mattrygghet mv. § 21 tredje ledd. Nærmere regler om beregning av avgiften er fastsatt i forskrift 26. juli 2004 nr. 1138 om plantevernmidler § 30.

Historikk

Miljøavgift på plantevernmidler var opprinnelig en sektoravgift under Landbruks- og matdepartementet. Avgiften oppfylte imidlertid ikke kriteriene for sektoravgifter som følger av Finansdepartementets rundskriv R-112/2006 av 16. juni 2006. Avgiften ble på denne bakgrunn omdefinert til en ordinær særavgift fra og med 2010.
Ludvig Monsen

Biografi

Monsen vokste opp i Stavanger. Som barn var han blant annet med i Frelsesarmeen. Som 16-åring dro han til sjøs og fikk der opplæring i matlaging samt i ulike former for håndverk (blant annet i muring og maling). Han var også utdannet feier. I 1903 falt han nitten meter ned fra et tak i Skien i forbindelse med sitt arbeid som skorsteinsfeier. Som en følge av fallet ble han blind og lam i store deler av kroppen; han kunne kun bevege hodet og den ene armen. Han ble regnet som varig invalid på grunn av skadene han pådro seg i dette fallet og mottok derfor trygd fra Rikstrygdeverket.
Sammen med Haakon Storm (1879-1966) som han kjente fra barndommen, drev Monsen fra 1909 omfattende sosialt arbeid i Stavanger for å hjelpe alkoholikere og andre som hadde falt ut av det veletablerte samfunn. 6. februar 1910 åpnet de «Herberget», et kursted for å hjelpe alkoholiserte menn tilbake til arbeidslivet. Guttehjemmet «Betlehem» ble åpnet i november 1912. Arbeidet vokste og de trengte et større sted. De fikk da kjøpt en øy, Marøen, som de kalte «Berøa», og som ble åpnet 23. juni 1913. De hadde også et hjem for kvinner. Stavanger Nattmisjon var navnet de drev dette arbeidet under. De startet også et blad, Nattmisjonæren, som i 1909 hadde 6000 abonnenter.
Monsen fikk angivelig tilbake synet og førligheten i kroppen på mirakuløst vis på et offentlig møte 17. januar 1915. Etter dette ble virksomheten utvidet. De to startet nå institusjoner for å hjelpe syke - primært de som var rammet av tuberkulose - i Stockholm, på Svartskog i Oppegård kommune utenfor Oslo, på Hesnes i Grimstad kommune samt på en øy i Oslofjorden. I tillegg reiste de rundt i Europa og USA for å holde møter. Hjelpearbeidet i Stavanger ble i denne perioden overlatt til Stavanger kommune. Det nye navnet på arbeidet deres var Alliansemisjonen.
Ved siden av den sosiale og evangeliske virksomheten skrev Monsen bøker.
Nøkksætra

Nøkksætra er ei ubetjent turisthytte i Vågan kommune i Nordland. Hytta ligger på østsida av Austre Nøkkvatnet, ca. 250 moh. Den har 6 sengeplasser i 1. etasje og 10 på hemsen. Nøkksætra er eid av Lofoten Turlag og ble åpnet 16. juni 2012. Fra Svolvær er det ca. 1,5 times gange opp til hytta.
Suzuki Swift

Suzuki Swift er en liten familiebil fra japanske Suzuki.
Modellnavnet «Swift» ble først brukt på varianter av Suzuki Cultus fra 1985. Den første nye Swiftmodell (2000–04) erstattet så Cultus, i Norge solgt som Suzuki Ignis med 3 eller 5 dører og 1.3 og 1.5 liters bensinmotorer. 
Serie 1 (1983–89) ble i Norge den første Swift, 1.3 liter 67/73 HK (GL/GS)
Serie 2 (2005–10) 1,3 liter og 93 HK, og en firehjulsdrift der bakhjulene kun koblet inn når det ble glatt.
Serie 3 (2010–17) hadde 98 HK.  
Serie 4 (2017–) kan også fås som hybrid, med 1.2 liter motor og en liten elmotor som kobles inn ved høy belastning. Den er 2 cm lengre og 1 cm lavere. Med vinglevarsler koster den 245 000 NOK i Norge (2017).